खैर बर्फ की कमी, शाम को आने वाले आइसक्रीम के ठेले पर पूरी हो जाती.. रोज़ का नियम था, एक सॉफ्टी या फिर ऑरेंज/कोला/रोज़ वाली कैंडी.. बाकी बच्चों को अक्सर कप लेते देखती, पर मुझे इतने से क्रार्डबॉर्ड के अंदर चम्मच घुसा घुसा, खाना कभी अपीलिंग नहीं लगा.. मज़ा तो तभी आता था जब आइसक्रीम वाला सॉफ्टी के खोल में, ढेर सारी आइसक्रीम डालकर, नुकीली शेप बनाकर, बाकायदा उस पर चेरी बुरक, पेश करता… ज़ुबां पर पिघलते उस खोए का स्वाद ही कुछ अलग था.. फिरकी की तरह घुमा घुमा, आंनद लेती और फिर तसल्ली से उसका cone चबाया करती… आज भी याद करती हूं तो Baskin Robins भी फीकी लगने लगती है.. शायद यादें होती ही ऐसी हैं.. एक बार जो सिलसिला शुरू हो, तो जाने कितनी बातें खुद ब खुद जुड़ती चली जाएं..